Lëtzebuergesch Foussballnationalekipp

D'lëtzebuergesch Foussballnationalekipp, A-Kader (offiziell: Équipe nationale du Luxembourg de football / Équipe nationale A) ass eng Selektioun vun de beschte Lëtzebuerger Foussballspiller, déi vun der Fédération luxembourgeoise de football (FLF) ausgewielt ginn. Si representéiert d'FLF op internationalem Niveau, zum Beispill bei Frëndschaftsmatcher géint Ekippe vun aneren nationale Verbänn, awer och bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).

Foussball ass eng vun de beléiftste Sportaarten zu Lëtzebuerg. An der FIFA-Weltranglëscht läit d'Lëtzebuerger Nationalekipp op Plaz 91 vun 210 .

D'Lëtzebuerger Foussballnationalekipp hat ni grousse Succès, an huet sech nach keng Kéier fir UEFA- oder FIFA-Meeschterschafte qualifizéiert. Lëtzebuerg huet souguer den Antirekord als d'Land mat der gréisster Zuel vu feelgeschloene Qualifikatioune fir d'Weltmeeschterschaft a fir eng regional Meeschterschaft. En Déifpunkt an der Geschicht waren d'Joren 1980 bis 1995 wou d'Selektioun 35 Néierlagen hannereneen huet missen astiechen. Am Oktober 1995 dogéint huet d'Lëtzebuerger Selektioun sech an der FIFA-Weltranglëscht fir d'éischt ënner déi 100 éischt Nationalekippe vun der Welt klasséiert, an dat fir zwéi Méint op der 98. Plaz.

Vun 2010 bis 2025 war de Luc Holtz Haapttrainer vun der lëtzebuergescher Foussballnationalekipp. Ënner senger Leedung hat d'Ekipp weesentlech am meeschte Succès. D'Nationalekipp hat deemno géint d'Slowakei, Griicheland, Schweden, Ungarn, Irland, asw gewonnen, an hat mat en ettlechen zolitten Ekippen, ënner anerem mat Italien, Frankräich oder mam Senegal gläichgespillt.

Zanter 2025 ass de Jeff Strasser Trainer vun der Nationalekipp.

 Éischte Match 
Den 29. Oktober 1911 stoung fir d'éischt Kéier eng lëtzebuergesch Selektioun an engem offizielle Lännermatch um Terrain. De Frëndschaftsmatch géint Frankräich goung mat 1:4 an der Stad verluer. Déi éischt lëtzebuergesch Nationalekipp huet haaptsächlech aus Foussballspiller vun de Stater Veräiner Spora Lëtzebuerg, vun der Union Lëtzebuerg a vum Racing Lëtzebuerg bestanen: Alphonse Weicker, Jemmy Becker, Zénon Bernard, François Langers, Joseph Faber, Albert Elter, Emile Kuborn, Joseph Michaux, Henri Schwartz, Michel Ungeheuer a Victor Kauth. Den 8. Februar 1914 huet Lëtzebuerg sech revanchéiert, de Match ass 5-4 ausgaangen.

 Olympesch Spiller 
Oplëschtung vun alle Lëtzebuerger Participatioune bei olympesche Spiller:
 Olympesch Summerspiller 1920, ausgescheet an der Aachtelsfinall géint Holland (0-3)
 Olympesch Summerspiller 1924, ausgescheet an der Aachtelsfinall géint Italien (0-2)
 Olympesch Summerspiller 1928, ausgescheet an der Aachtelsfinall géint d'Belsch (3-5) (Goler vum Willy Schütz, Jean-Pierre Weisgerber a Robert Theissen)
 Olympesch Summerspiller 1936, ausgescheet an der Aachtelsfinall géint Däitschland (0-9)
 Olympesch Summerspiller 1948, ausgescheet an der Véierelsfinall géint Jugoslawien (1-6) (Gol vum Fernand Schammel), an der Aachtelsfinall huet Lëtzebuerg den Afghanistan 6-0 geschloen (Goler vum Fernand Schammel, Jules Gales, Nicolas Kettel a Marcel Paulus)
 Olympesch Summerspiller 1952, ausgescheet an der Aachtelsfinall géint Brasilien (1-2) (Gol vum Jules Gales), an der Virronn huet Lëtzebuerg Groussbritannien 5-3 geschloen (Goler vum Jules Gales, Léon Letsch a Jos Roller)

 Kader 

 Kader 2025 
23 vu 24 Nationalekippespiller spillen an auslännesche Clibb, an hirer 23 sinn a Profi-A-Kaderen (Stand: November 2025).

+ (Stand: 17. November 2025) Nr.  Numm  Veräin  Gebuertsdatum  Asätz  Goler Gol 1 Anthony Moris Khaleej Club 29. Abrëll 1990 79 0 23 Lucas Fox 1. FC Bocholt 3. Oktober 2000 0 0 12 Tiago Pereira Cardoso Borussia Mönchengladbach 7. Abrëll 2006 6 0 Ofwier 22 Marvin Martins FC Winterthur 17. Februar 1995 41 3 13 Dirk Carlson SKN St. Pölten 1. Abrëll 1998 69 0 2 Seid Korac FC Venedig 20. Oktober 2001 19 2 18 Laurent Jans (Kapitän) SK Beveren 5. August 1992 120 1 20 Eldin Dzogovic 1. FC Magdeburg 8. Juni 2003 13 0 14 Eric Veiga KS Flamurtari Vlora 18. Februar 1997 10 0  Florian Bohnert SC Bastia 9. November 1997 59 1 17 Vahid Selimovic FC Hermannstadt 3. Abrëll 1997 14 1 Mëttelfeld 6 João Tomás de Sousa Moreira Cruz Benfica Lissabon U-23 26. Juni 2005 12 0 8 Christopher Martins Pereira Spartak Moskau 19. Februar 1997 79 1 7 Aiman Dardari FC Augsburg 21. Mäerz 2005 10 1 15 Olivier Thill FK IMT Belgrad 28. Juni 1997 48 3 16 Leandro Barreiro Martins Benfica Lissabon 3. Januar 2000 71 2 19 Mathias Olesen SpVgg Greuther Fürth 21. Mäerz 2001 36 1 21 Sébastien Thill Stal Rzeszów 29. Dezember 1993 43 2 4 Mirza Mustafić Bali United 20. Juni 1998 1 0 Stuerm 5 Alessio Curci Neftçi Baku 18. Abrëll 2002 19 1 9 Kenan Avdusinovic FC Progrès Nidderkuer 3. Mäerz 1998 1 0 10 Danel Sinani FC St. Pauli 5. Abrëll 1995 78 14 11 Edvin Muratovic Odra Opole 15. Dezember 1997 21 1 3 Adulai Djabi Embaló Virtus Entella 30. Juni 2005 1 0
(D'Spiller ouni Nummeren si verletzt, gespaart oder goufen an der lescht net nominéiert.)

 Beschten FLF-Spiller 
2004 huet d'Fédération luxembourgeoise de football de beschte Spiller vun de leschte 50 Joer ausgewielt. De "Gëlle Spiller" ([Luxembourg's] Golden Player) gëtt de Mëttelfeldspiller Louis Pilot (1940–2016)https://web.archive.org/web/20080519044519/http://www.uefa.com/uefa/news/Kind%3D256/newsId%3D130150.html, dee vun 1959 bis 1971 am Kader vun der Foussballnationalekipp war, a siwe Goler geschoss huet. De Pilot war och bekannt als Member vu verschiddene belsche Clibb, ënner anerem vum Lécker Standard; seng Participatioun bei dësem Club war ganz erfollegräich.

 Management 

 Traineren 

 1908–1920: ?... (onbekannt oder ouni Traineren)
 1920: Den technesche Comité (Olympesch Summerspiller)
 1920–1924: ?...
 1924:  Batty Schröder (Olympesch Summerspiller)
 1924–1928: ?...
 1928:  Gustave Jacquemart (Olympesch Summerspiller)
 1928–1932: ?...
 1933–1948:  Paul Feierstein
 1948–1949:  Albert Reuter, Jean-Pierre Hoscheid a Jules Müller
 1949–1953:  Adolf Patek
 1953–1955:  Béla Volentik
 1955:  Edouard Havlicek
 1955–1959:  Nándor Lengyel
 1959–1960:  Pierre Sinibaldi
 1960–1969:  Robert Heinz
 1969–1972:  Ernst Melchior
 1972–1977:  Gilbert Legrand
 1978:  Arthur Schoos
 1978–1984:  Louis Pilot
 1984:  Jef Vliers
 1985:  Joseph Kirchens
 1985–2001:  Paul Philipp
 2001–2004:  Allan Simonsen
 2004–2010:  Guy Hellers
 2010–2025:  Luc Holtz
 zanter 2025:  Jeff Strasser

 Aktuellt Personal 
(Stand: August 2025https://www.flf.lu/kader-staff-80254v4/groups/142533/seasons/216)
 Trainer: Jeff Strasser
 Assistenztraineren: Dan Huet, Claude Campos
 Trainer vun de Golkippen: Rui Duarte Forte
 Physikaleschen Trainer: Claude Origer
 Medeziner: Dr. Lara Heinz
 Physiotherapeuten: Alexander Kähler, Erwan Deshoux, Gilles Hoffmann
 Osteopath: Federico Morritti
 Techneschen Direkter: Manuel Cardoni
 Ekipementsmanager: Carlo De Borger

 Matcher 
An hirer Geschicht huet Lëtzebuerg 442 FIFA-Matcher gespillt, hirer 52 ware Victoirematcher, 56 ware Gläichspiller an 335 waren Néierlagen (Stand: Oktober 2023)http://www.rsssf.com/tablesl/lux-intres.html.

D'Resultater no Joerzéngten:
Joerzéngt V. G. N. 1910er 1020,51920er 0140,251930er 10110,091940er 4160,831950er 11120,171960er 34230,31970er 23340,151980er 23550,091990er 35430,192000er 313710,232010er (2010–19) 1618520,65

 Victoiren 
Wéi uewe mentionéiert gëtt, huet d'lëtzebuergesch Foussballnationalekipp 36 Matcher gewonnen, hirer 16 bei offizielle Spiller an een an den Olympesche Spiller (Stand: Juni 2019). 16 Victoiren (~ 44%) waren ënner dem Trainer Luc Holtz.

JoerDagPlazLand Ekippen ResultatMatch 2019 22. Mäerz  Lëtzebuerg     –   2:1 EMQ 2018  15. Oktober  Lëtzebuerg     –   3:0  NL 2018 11. September  Serravalle     –   0:3 NL 2018    Lëtzebuerg     –   4:0  NL 2018   Lëtzebuerg     –   1:0 FrS 2018  22. Februar  Ta' Qali     –   0:1  FrS 2017   Lëtzebuerg     –   2:1 FrS 2017 31. August  Lëtzebuerg     –   1:0 WMQ 2017   Lëtzebuerg     –   2:1 FrS 2015 13. November  Lëtzebuerg     –   1:0 FrS 2015 5. September  Lëtzebuerg     –   1:0 EMQ 2013 10. September  Lëtzebuerg     –   3:2 WMQ 2013 14. August  Lëtzebuerg     –   2:1 FrS 2012 29. Februar  Lëtzebuerg     –   2:1 FrS 2011 6. September  Lëtzebuerg     –   2:1 EMQ 2011 9. Februar  Lëtzebuerg     –   2:1 FrS2008  10. September  Zürich     –   1:2  WMQ  2007 13. Oktober  Homel    –   0:1 EMQ 2007   Lëtzebuerg    –   2:1 FrS 1995   Lëtzebuerg   –   1:0  EMQ 1995   Lëtzebuerg    –   1:0  EMQ 1995  22. Februar  Ta' Qali     –   0:1  EMQ 1980    Medan     –   3:2  MHC 1980    Medan     –   1:0  MHC 1973    Lëtzebuerg     –  2:1 FrS 1972  22. Oktober  Lëtzebuerg     –   2:0  WMQ 1969  10. Abrëll  Lëtzebuerg     –   2:1  FrS 1963  30. Oktober  Rotterdam     –   1:2  EMQ 1961    Lëtzebuerg     –   4:2  WMQ 1951    Lëtzebuerg     –   3:0  FrS 1948  26. Juli  Brighton     –   6:0  Oly 1946  28. Juli  Lëtzebuerg    –   3:2  FrS 1945  13. Mee  Lëtzebuerg     –   4:1  FrS 1940  31. Mäerz  Rotterdam     –   4:5  FrS 1939  26. Mäerz  Lëtzebuerg     –   2:1  FrS 1914  8. Februar  Lëtzebuerg     –   5:4  FrS

Notten:
WMQ: Weltmeeschterschaftsqualifikatioun 
EMQ: Europameeschterschaftsqualifikatioun
NL: UEFA Nations League
MHC: Marah Halim Cup
Oly: Olympia
FrS: Frëndschaftsspill

 Spiller no der Zuel vu Matcher (Top-10) 
(Stand : 4. Abrëll 2025)
#SpillerMatcherPeriod1.Laurent Jans1132012–1.Mario Mutsch1032005–20193.Daniel Da Mota Alves1012007–20214.Lars Gerson992008–5.Jeff Strasser981993–20106.René Peters932000–20137.Jonathan Joubert902006–20178.Eric Hoffmann892002–20149.Carlo Weis851978–199810.Aurélien Joachim812005–2019

Notten:
fettgedréckt: nach en Nationalekippespiller

 Spiller no der Zuel vu Goler (Top-10) 
(Stand : 4. Abrëll 2025)
#SpillerGolerPeriod1.Gerson Rodrigues232017–2.Léon Mart161933–19453.Gusty Kemp151938–1945Aurélien Joachim152005–2019Nicolas Kettel151946–19594.Danel Sinani142017–5.Camille Libar131938–19476.Menn Müller121949–19547.Léon Letsch111947–19638.Gilbert Dussier91971–19789.Nico Braun81970–1980Johny Léonard81962–1970Roby Langers81980–1998Camille Dimmer81957–196710.Jeff Strasser71993–2010Louis Pilot71959–1977Daniel Da Mota Alves72007–2021

Notten: 
fettgedréckt: nach en Nationalekippespiller

 Historesch Matcher 
Den 8. Oktober 1961 huet Lëtzebuerg bei der WM-Qualifikatioun fir eng Sensatioun gesuergt a 4:2 géint Portugal gewonnen, déi mam Nationaheld Eusébio gespillt hunn. Fir Lëtzebuerg hu matgespillt: den Nationalekipp-Kapitän René Schneider, de Paul Steffen, Jules Zambon, Fernand Brosius, François Konter, Nicky Hoffmann, Erny Brenner, Henri Cirelli, Jeannot Hoffmann, Ady Schmit, Jean Vandivinit„Schmitchen Schütze“: Petz Lahure über den 4:2-Sieg gegen Portugal vor 60 Jahren.

 Galerie 

 Kuckt och 

 Lëtzebuergesch Dammefoussballnationalekipp

 Éierungen 
D'lëtzebuergesch Foussballnationalekipp gouf vun der Vereenegung vun de Sportsjournalisten an de Joren 1963, 1980, 1987, 1988, 1989, 1990, 1991, 1995, 2007, 2008, 2011, 2017, 2021, 2022 an 2023 zur „Sportsekipp vum Joer“ gewielt.

 Um Spaweck 

 Offiziell Websäit vun der FLF
 Resultater op der RSSSF-Säit
 Resultater op enger Fansäit

Lëtzebuerg
Nationalekipp Hären
Nationalekipp
Kategorie:Lëtzebuergesch Sportler vum Joer